CELEX: 62011CA0263
Language: et
Date: 2012-07-19 00:00:00
Title: Kohtuasi C-263/11: Euroopa Kohtu (teine koda) 19. juuli 2012 . aasta otsus (Augstākās tiesas Senāts — Läti eelotsusetaotlus) — Ainārs Rēdlihs versus Valsts ieņēmumu dienests (Kuues käibemaksudirektiiv — Direktiiv 2006/112/EÜ — Mõiste „majandustegevus” — Tormi tekitatud tagajärgede korvamiseks teostatud puidutarned — Pöördmaksustamise kord — Maksukohustuslasena registreerimata jätmine — Trahv — Proportsionaalsuse põhimõte)

29.9.2012   
            
            
               ET
            
            
               Euroopa Liidu Teataja
            
            
               C 295/13
            
         Euroopa Kohtu (teine koda) 19. juuli 2012. aasta otsus (Augstākās tiesas Senāts — Läti eelotsusetaotlus) — Ainārs Rēdlihs versus Valsts ieņēmumu dienests
   (Kohtuasi C-263/11) (1)
   
   (Kuues käibemaksudirektiiv - Direktiiv 2006/112/EÜ - Mõiste „majandustegevus” - Tormi tekitatud tagajärgede korvamiseks teostatud puidutarned - Pöördmaksustamise kord - Maksukohustuslasena registreerimata jätmine - Trahv - Proportsionaalsuse põhimõte)
   2012/C 295/21
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Kaebuse esitaja: Ainārs Rēdlihs
   
      Vastustaja: Valsts ieņēmumu dienests
   
      Ese
   
   Eelotsusetaotlus — Augstākās tiesas Senāts — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 4 ja nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1) artikli 9 tõlgendamine — Mõisted „maksukohustuslane” ja „majandustegevus” — Puidutarned, mida teeb enda tarbeks mõeldud puidu füüsilisest isikust omanik selleks, et korvata tormikahjustusi — Sellise siseriikliku meetme proportsionaalsus, mis määrab isikule käibemaksukohustuslasena registreerimata jätmise eest trahvi tarnitud kauba väärtuse pealt tavapäraselt makstava maksu summaga samaväärses summas, kuigi juhul, kui see isik oleks end maksukohustuslasena registreerinud, ei peaks ta maksu tasuma.
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, muudetud nõukogu 19. detsembri 2006. aasta direktiiviga 2006/138/EÜ, artikli 9 lõiget 1 tuleb tõlgendada nii, et füüsilise isiku teostatud puidutarned vääramatu jõu tekitatud tagajärgede korvamiseks kujutavad endast materiaalse vara kasutamist, mis tuleb kvalifitseerida „majandustegevuseks” selle sätte tähenduses, kui neid tarneid teostati kestva tulu saamise eesmärgil. Siseriikliku kohtu ülesanne on konkreetse juhtumi kõiki asjaolusid hinnates teha kindlaks, kas sellise materiaalse vara nagu metsa kasutamine on toimunud kestva tulu saamise eesmärgil.
            
         
               2.
            
            
               Liidu õigust tuleb tõlgendada nii, et ei ole välistatud, et siseriiklik õigusnorm, mille alusel võib määrata isikule, kes ei ole käibemaksukohustuslane, käibemaksukohustuslasena registreerimise kohustuse täitmata jätmise eest trahvi tarnitud kauba väärtuse pealt makstava maksu summaga samaväärses summas, on proportsionaalsuse põhimõttega vastuolus. Siseriikliku kohtu ülesanne on kontrollida, kas karistuse suurus ei lähe kaugemale sellest, mis on vajalik maksu täpse kogumise ja pettuse vältimise eesmärkide saavutamiseks, võttes arvesse käesoleva asja asjaolusid, eelkõige konkreetselt määratud summat ning võimalikku pettust või kohaldatavate õigusnormide rikkumist, mida võib omistada registreerimata jätmise eest karistatud maksumaksjale.
            
         
      (1)  ELT C 226, 30.7.2011.